open-index/open-wikipedia-markdown huggingface dataset:
משורה (יחידת מידה)

**מְּשׂוּרָה** היא מידה מקראית קדומה, ומוזכרת פעם אחת בתורה, ב "לֹא תַעֲשׂוּ עָוֶל בַּמִּשְׁפָּט בַּמִּדָּה בַּמִּשְׁקָל וּבַמְּשׂוּרָה". בתלמוד נאמר: "ומה משורה הקפידה עליו תורה, קל וחומר להין וחצי הין... ללוג וחצי לוג". מידת המשורה מזוכרת פעמים בנביא יחזקאל () "וַיֹּאמֶר אֵלַי בֶּן-אָדָם הִנְנִי שֹׁבֵר מַטֵּה-לֶחֶם בִּירוּשָׁלִַם וְאָכְלוּ-לֶחֶם בְּמִשְׁקָל וּבִדְאָגָה וּמַיִם בִּ**מְשׂוּרָה** וּבְשִׁמָּמוֹן יִשְׁתּוּ". וכן () "וּמַיִם בִּ**מְשׂוּרָה** תִשְׁתֶּה שִׁשִּׁית הַהִין מֵעֵת עַד עֵת תִּשְׁתֶּה".

כפי הנראה מהפסוקים שימשה מידה זו למדידת נוזל, וכך כתבו החזקוני והרשב"ם בפירושם לתורה. לעומתם, רש"י בפירושו לתורה כתב בפירוש המילה 'משורה' - היא מידת הלח והיבש.

## שיעור המשורה
בשיעור המשורה ישנם כמה שיטות. במסכת בבא בתרא פט ב מבואר שמשורה היא אחד חלקי 36 הלוג. במקום אחר בתלמוד (בבא מציעא סא ב) מידת המשורה היא אחד חלקי 33 הלוג, אך במסורת הש"ס הגיה שם כפי הנוסח שבבבא בתרא - אחד חלקי 36 הלוג.

דעת הרמב"ם היא ששיעור המשורה הוא אחד חלקי 33 הלוג, כגרסת מסכת בבא מציעא.

דעה שלישית, קרובה לדעת הרמב"ם, הובאה בספר שיטה מקובצת בשם ספר די העובדים לרבי אברהם בן הרמב"ם, שהמשורה היא רובע שמינית הלוג, כלומר אחד חלקי 32 הלוג.

הרב שמואל שטראשון (הרש"ש) בפירושו על התלמוד, הביא דעה נוספת בשם הרד"ק שהמשורה היא אחד חלקי 30 הלוג.

## שיעור המשורה במידות זמנינו

כפי שנתבאר לעיל שיעור המשורה נגזר משיעור הלוג. ובשיעור הלוג נחלקו הפוסקים האחרונים כמה הוא שיעורו, דעת הרב חיים נאה ששיעור הלוג הוא 345.6 מ"ל/סמ"ק, ואילו דעת החזון איש ששיעור הלוג הוא 597.2 מ"ל/סמ"ק.

אם ננקוט כפי שמבואר בתלמוד שמשורה היא אחד חלקי 36 הלוג, נמצא ששיעור המשורה הוא לדעת הרב חיים נאה 9.6 מ"ל/סמ"ק, ולדעת החזון איש שיעורו הוא 16.58 מ"ל/סמ"ק.

## המשורה בימינו
כיום רגילים להשתמש במילה זו להוראה על כמות מועטת בדומה ל'קורטוב'. ואכן כבר בזמן חז"ל נהגו להשתמש בלשון זו להוראה על כמות מועטת, כפי שמופיע במשנה באבות (פרק ו משנה ד) "כָּךְ הִיא דַרְכָּהּ שֶׁל תּוֹרָה – פַּת בַּמֶּלַח תֹּאכֵל, וּמַיִם בַּ**מְּשׁוּרָה** תִּשְׁתֶּה, וְעַל הָאָרֶץ תִּישָׁן, וְחַיֵּי צַעַר תִּחְיֶה".

## ראו גם

* משורה

## לקריאה נוספת
* פירוש הרש"ר הירש (בראשית פרק יז פסוק טו).

## הערות שוליים

קטגוריה:שיעורי חז"ל
קטגוריה:יחידות מידה קדומות
רנו 21

ממוזער|310px|רנו 21,דגם  RX שנת 1988    
**רנו 21** (**Renault 21**) היא מכונית משפחתית, מתוצרת יצרנית כלי הרכב הצרפתית **[[רנו]]** אשר יוצרה בין השנים  1986–1994.

סך הכול יוצרו 2,096,000 יחידות.

ממוזער|310px|רנו 21

## גרסאות
* 4 דלתות - סדאן
* 5 דלתות - סטיישן
* 5 דלתות - האצ'בק

## תמונות

קובץ:Renault 21 2l Turbo..jpg| רנו 21 טורבו
קובץ:1988 Renault 21 Turbo (4322170883).jpg| רנו 21 טורבו, שנת 1988
קובץ:Renault 21 Nevada Parkside.JPG|רנו 21 "נבדה" (סטיישן)
קובץ:Renault 21 rear 20080108.jpg| רנו 21


## ראו גם
* רנו
* דופין
* רנו קרוול
* רנו 15
* רנו 16
* רנו 18
* רנו 19
* רנו 25
* רנו פואגו
## קישורים חיצוניים

## הערות שוליים

קטגוריה:מכוניות משפחתיות
21
קטגוריה:דגמי מכוניות שהושקו ב-1986
קטגוריה:מכוניות צרפתיות
קטגוריה:כלי רכב המיוצרים בטורקיה
קטגוריה:כלי רכב המורכבים בקולומביה
קטגוריה:כלי רכב המורכבים באיראן
קטגוריה:כלי רכב המיוצרים בבלגיה
קטגוריה:כלי רכב המיוצרים בצ'ילה
קטגוריה:כלי רכב המורכבים בארגנטינה
קטגוריה:כלי רכב המיוצרים בסין
עונת 1925/1926 בפוטבול ליג

**עונת 1925/1926** הייתה העונה ה-34 של הפוטבול ליג שהיא הייתה הליגה האנגלית הבכירה בכדורגל. העונה החלה ב-29 באוגוסט 1925 והסתיימה ב-1 במאי 1926. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. לסטר סיטי ומנצ'סטר יונייטד היו הקבוצות שעלו מליגת משנה.  

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

האדרספילד טאון זכתה באליפות בפעם השלישית בתולדות המועדון ובפעם השלישית ברציפות.  

בסוף העונה לליגת משנה ירדו מנצ'סטר סיטי ונוטס קאונטי. במקומן לליגה הבכירה עלו ונסדיי ודרבי קאונטי.

## כדורגלנים מצטיינים
טד הרפר מבולטון וונדררס כבש 43 שערים וזכה בתואר מלך השערים.    
 
## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1925
קטגוריה:תחרויות כדורגל ב-1926
קטגוריה:עונות בפוטבול ליג
קטגוריה:1926 בממלכה המאוחדת
WingNut Films

**WingNut Films** הם אולפני אולפני הפקות סרטי קולנוע מניו זילנד, מיסודם של הבמאי פיטר ג'קסון ורעייתו, המפיקה פראן וולש. אף שמשרדי החברה נמצאים בוולינגטון, ניו זילנד לחברה גם אולפנים במתחם אולפני פיינווד באנגליה.

האולפנים נטלו חלק בכל הפקות הקולנוע של פיטר ג'קסון מאז 1987 והפכה למסחרית ב-17 במרץ 2003. הייתה מעורבת בהפקת טרילוגיית סרטי שר הטבעות (בשנים 2001–2003) וטרילוגיית סרטי ההוביט (בשנים 2012–2014) שזיכו אותה ב-11 פרסי האקדמיה האמריקאית לקולנוע, לרבות הסרט והבמאי הטובים ביותר.

החברה שיתפה פעולה עם אולפני ניו ליין סינמה בהפקת סרטי שר הטבעות וההוביט.

## חברת הבת Park Road Post
חברת Park Road Post היא חברת בת הממוקמת בפרבר מירמר בוולינגטון, ניו זילנד המהווה חברת הפקות סרטים שהוקמה בשנת 2005 כחברת אפקטים ויזואליים. החברה עבדה על הפקת הסאונד לטרילוגיית סרטי שר הטבעות וההוביט ועבור מחוז 9 ואף זכתה בפרסי אוסקר על הסרט קינג קונג

בשנת 2013 החברה נאלצה לסגור את מעבדת עיבוד הסרטים שלה.
## פילמוגרפיה

## קישורים חיצוניים
* 
* האתר הרשמי של חברת Park Road Post
## הערות שוליים

*
קטגוריה:חברות אמריקאיות להפקת סרטים
קטגוריה:חברות בידור
קטגוריה:חברות ניו זילנדיות
מארק ואלס

**מארק ואלס גונסאלס** (בקטלאנית-ספרדית: **Marc Vales González**; נולד ב-4 באפריל 1990) הוא כדורגלן אנדורי המשחק ביורופה מהליגה הגיברלטרית בעמדת הבלם וכקשר אחורי לסירוגין.

## קריירה
ואלס התחיל את הקריירה שלו במחלקת הנוער של סנטה ג'וליה. בהמשך ואלס שיחק בפ.צ. אנדורה, סבאדל ב', איביזה ב', בינפאר ואתלטיקו מונסון.

בקיץ  חתם באתלטיקו בלארס. שנה לאחר מכן חתם בריאל מדריד ג'. בהמשך הוא חזר לפ.צ. אנדורה ושיחק גם בריאל סרגוסה ב' ול'הוספיטלט.

ב-5 באוגוסט 2016 חתם בSJK מליגת העל הפינית. כעבור 3 חודשים האריך את חוזהו בשנתיים נוספות. בסיום עונת  זכה עם הקבוצה בגביע הפיני.

ב-24 ביולי 2018 ואלס חתם בסנדפיורד מליגת העל הנורווגית.

בינואר  עזב את אירופה וחתם בקדה דארול אמאן מליגת העל המלזית.

ב-26 במרץ 2008 ואלס ערך את הופעת הבכורה שלו בנבחרת אנדורה בהפסד 3-0 נגד .

## תארים
; SJK
*הגביע הפיני: 

## קישורים חיצוניים

קטגוריה:כדורגלנים אנדורים
קטגוריה:בלמי כדורגל אנדורים
קטגוריה:קשרי כדורגל אנדורים
קטגוריה:כדורגלני פ.צ. אנדורה
קטגוריה:כדורגלני ל'הוספיטלט
קטגוריה:כדורגלני SJK
קטגוריה:כדורגלני סנדפיורד
קטגוריה:כדורגלני נבחרת אנדורה
קטגוריה:ספורטאים אנדורים בספרד
קטגוריה:ספורטאים זרים בפינלנד
קטגוריה:ספורטאים זרים בנורווגיה
קטגוריה:ספורטאים זרים במלזיה
קטגוריה:ילידי 1990
אמפורה פאן-אתנאית

ממוזער|אמפורה פאן-אתנאית
**אמפורה פאן-אתנאית** היא טיפוס של כד יווני אשר נוצר באטיקה. 

באמפורות הפאן-אתנאיות, צד אחד תמיד הציג את האלה אתנה מחזיקה חנית ומגן, עם רגל אחת קדימה. היא מופיעה כמגינה על העיר האהובה עליה, אתונה. דוגמה לכך היא האמפורה הפאן-אתנאית ממוזיאון המטרופולין בניו יורק. פעמים רבות מתווסף הכיתוב "TONAΘENEΘENAΘΛON", המתרגם ל"אני מהמשחקים באתונה". בצד השני היה תיאור של האירוע התחרותי שבגינו ניתן הפרס. 

כיום מהוות האמפורות הפאן-אתנאיות את העדות החזותית החשובה ביותר בכל הנוגע לאתלטיקה וספורט יווני עתיק. מדובר בכלים גדולים, אשר הכילו לעיתים 39 ליטר של שמן זית מעצי הקודש אשר היה הפרס למנצחים בתחרויות הפאנאתנאיה. הפרס הזה היה נחשק ביותר, וישנן עדויות של אמפורות פאן-אתנאיות שתוקנו בזהירות, על אף שכבר לא יכלו להכיל נוזלים. 

## ראו גם
* קדרות יוון העתיקה
* פאנאתנאיה
* ספורט ביוון העתיקה

## קישורים חיצוניים

* אמפורה פאן-אתנאית, ארכיון ביזלי (באנגלית).

## הערות שוליים

קטגוריה:יוון העתיקה: אמנות
קטגוריה:פרסי ספורט
קטגוריה:משפחות קרמיות בעת העתיקה
קטגוריה:קדרות יוון העתיקה
יון מגנוססון

**יון מגנוססון** (באיסלנדית: **Jón Magnússon**; 16 בינואר 1859 – 23 ביוני 1926) היה פוליטיקאי איסלנדי שכיהן כראש ממשלת איסלנד בשתי תקופות כהונה. תקופת כהונתו הראשונה הייתה במסגרת חברותו ב"מפלגת שלטון הבית" (Heimastjórnarflokkurinn) מינואר 1917 ועד מרץ 1922 ותקופת כהונתו השנייה הייתה מטעם המפלגה השמרנית, קודמתה של מפלגת העצמאות, ממרץ 1924 ועד יוני 1926.

## חייו
יון מגנוססון נולד באחוזת מולי (Múli) שבדרום איסלנד למגנוס יונסון, שהיה כומר ולווילבורג זירגורדרדוטיר. ב-1881 הוא סיים את לימודיו, וב-1891 קיבל תואר במשפטים מאוניברסיטת קופנהגן.

בין השנים 1891 – 1896 כיהן כשופט שלום. בין השנים 1896 – 1904 שימש כמזכיר לענייני קרקעות, בין השנים 1904 – 1908 כשר המשפטים ובין השנים 1909 –1917 כפקיד העיר של רייקיאוויק. ב-4 בינואר 1917 נבחר לתפקיד ראש ממשלת איסלנד ובמקביל שימש גם כשר המשפטים, החינוך וענייני הכנסייה. ב-7 במרץ 1922 עלתה לשלטון ממשלתו של זיגרדור אגרז ממפלגת העצמאות וב-22 במרץ 1924 שב מגנוססון לתפקיד ראש הממשלה, תפקיד אותו מילא עד מותו ב-1926.

## קישורים חיצוניים

* מידע מתוך אתר האלת'ינגי (הפרלמנט האיסלנדי) 

קטגוריה:ראשי ממשלת איסלנד
קטגוריה:שרי ממשלת איסלנד
קטגוריה:שרי משפטים
קטגוריה:שופטים
קטגוריה:ילידי 1859
קטגוריה:נפטרים ב-1926
כריסטופר גריידי

**כריסטופר "כריס" גריידי** (באנגלית: **Christopher "Chris" Grady**) (נולד ב-28 בנובמבר 1962) הוא קצין בדימוס בדרגת אדמירל בצי ארצות הברית. כיהן כסגן יושב ראש המטות המשולבים. וכממלא מקום יושב ראש המטות המשולבים, לאחר שנשיא ארצות הברית דונלד טראמפ הדיח את יושב ראש המטות המשולבים לשעבר צ'ארלס בראון מתפקידו ב-21 בפברואר 2025.

## ביוגרפיה
גריידי סיים ב-1984 תואר ראשון באוניברסיטת נוטרדאם בה למד במסגרת תוכנית הכשרת קצונת המילואים של צי ארצות הברית.

התגייס לצי, שירת כקצין במשחתת "USS Moosbrugger" ובסיירת הטילים "USS Princeton". פיקד על ספינת הלוחמה בצוללות "USS Chief" ועל ספינת הלוחמה בצוללות "USS Ardent" במשימתה בים הערבי. בינואר 2003 מונה למפקד משחתת הטילים המונחים "USS Cole" ופיקד עליה עד יולי 2004, בתקופת פיקוד הפליגה המשחתת לים התיכון ונטלה חלק בכוח נאט"ו באזור. פיקד על פלגת המשחתות 22 שנשלחה למפרץ הפרסי כחלק מקבוצת הקרב של נושאת המטוסים "תאודור רוזוולט (CVN-71)"

תפקידי המטה שלו ביבשה כללו עוזר לראש המבצעים הימיים, עוזר לראש ענף אירופה ואירו-אסיה, עוזר לראש קצין הקשר לענייני חקיקה במשרד מזכיר הצי של ארצות הברית, ומשנה למזכיר המועצה לביטחון לאומי של ארצות הברית.

בדרגות האדמירל שירת כראש מרכז המבצעים הימיים בצי האוקיינוס השקט. בינואר 2014 מונה למפקד קבוצת התקיפה 1 ונושאת המטוסים "קרל וינסון" שהשתתפה ב"מבצע נחישות טבועה" למלחמה במדינה האסלאמית. לפני ההגעה למפרץ הפרסי איבדה נושאת המטוסים שלושה מטוסי F/A-18 הורנט בשתי תאונות נפרדות, בהן נהרג טייס אחד שגופתו לא נמצאה. ביולי 2015 מונה למפקד כלי השיט (למעט צוללות) בפיקוד כוחות הצי (הפיקוד האטלנטי).

באוקטובר 2016 קודם לדרגת תת-אדמירל ומונה למפקד הצי השישי של ארצות הברית, המשמש גם מפקד כוחות התקיפה והתמיכה הימיים של נאט"ו וסגן מפקד פיקוד כוחות הצי באירופה ובאפריקה, הוא כיהן בתפקיד עד מרץ 2018 כאשר ליסה פרנקטי מונתה במקומו.

במאי 2018 קודם לדרגת אדמירל ומונה למפקד פיקוד כוחות הצי ומפקד כוחות הצי בפיקוד צפון.

בדצמבר 2021 מונה לסגן יושב ראש המטות המשולבים. מפברואר 2025 ועד אפריל 2025 שימש כממלא מקום יושב ראש המטות המשולבים בעקבות פיטוריו של גנרל צ'ארלס בראון.

גריידי בעל תואר שני בלימודי ביטחון לאומי מאוניברסיטת ג'ורג'טאון ובעל תואר שני בלימודי ביטחון לאומי מהמכללה הלאומית למלחמה. מאפריל 2020 ועד פרישתו נשא גריידי בתואר "Old salt"  כקצין הימי בעל הוותק הרב ביותר בצי.

## קישורים חיצוניים

* ביוגרפיה באתר צי ארצות הברית

## הערות שוליים

קטגוריה:אמריקאים ילידי רוד איילנד
קטגוריה:ניופורט (רוד איילנד): אישים
קטגוריה:אדמירלים בצי ארצות הברית
קטגוריה:בוגרי אוניברסיטת נוטרדאם
קטגוריה:בוגרי אוניברסיטת ג'ורג'טאון
קטגוריה:בוגרי האוניברסיטה לביטחון לאומי
קטגוריה:אמריקאים מעוטרי אות לגיון ההצטיינות
קטגוריה:מפקדי הצי השישי של ארצות הברית
קטגוריה:מעוטרי מדליית השירות המצוין של הצי
קטגוריה:סגני יושב ראש המטות המשולבים
קטגוריה:מעוטרי מדליית השירות המצוין של מחלקת ההגנה
קטגוריה:מלחמת המפרץ: אישים
קטגוריה:אמריקאים שנולדו ב-1962
אולפני לג'נדרי

**אולפני לג'נדרי** (באנגלית - **Legendary Entertainment** או **Legendary Pictures**) הם שמם של אחת מחברות ההפקה הגדולות בעולם לסרטי קולנוע. החברה הוקמה על ידי תומאס טל (Thomas Tull) בשנת 2000 ושיתפה פעולה עם אולפני האחים וורנר בהפקת סרטיהם. בשנת 2016 נרכשה על ידי הקונצרן הסיני קבוצת וונדה.

מטה החברה שוכן בברבנק, קליפורניה שבארצות הברית.
## היסטוריה
תומאס טל ייסד את החברה לאחר שהרוויח 500 מיליון דולר מקרנות ניהול והשקעות. החברה נרשמה בקליפורניה בשנת 2000 ובשנת 2005 חתמה על הסכם עם אולפני האחים וורנר להפיק ולממן במשותף 40 סרטים במשך 7 השנים הבאות.

בספטמבר 2011 ג'ון ג'שני מונה לנשיא החברה.

ביולי 2013 האולפנים חתמו על הסכם עם סרטי יוניברסל לשיווק ומימון סרטי Legendary במשך 5 שנים החל משנת 2014.

ב-11 בינואר 2016 הקונצרן הסיני קבוצת וונדה  הכריז על חתימת הסכם עם בעלי המניות של אולפני Legendary על רכישת החברה בסכום של 3.5 מיליארד דולר, מה שהפך את העסקה לרכישה הגדולה ביותר של חברת מדיה אמריקאית על ידי חברה סינית.

ב-17 בינואר 2017 תומאס טל הכריז על פרישתו מתפקיד מנכ"ל החברה.

באוקטובר 2024, החברה רכשה את יתרת האחזקות של קבוצת וונדה בסיום עסקה שהוביל המנכ"ל ג'וש גרוד. התנאים הפיננסיים לא נחשפו, אך העסקה מומנה במלואה מהכספים הקיימים של החברה ולא בעזרת השותפה אפולו גלובל. לג'נדרי ואפולו מחזיקות כעת בבעלות משותפת על החברה, והדירקטוריון מחולק באופן שווה בין הניהול לבין אפולו.

## הפקות בולטות
*ג'ונה הקס
*יקום המפלצות של אולפני לג'נדרי
**גודזילה
**גודזילה נגד קונג
**גודזילה: מלך המפלצות
**קונג: אי הגולגולת
*חולית וחולית: חלק שני
*סאקר פאנץ'
*יקום עולם היורה
**עולם היורה
**עולם היורה: נפילת הממלכה
**עולם היורה: עולם חדש
*פוקימון: הבלש פיקאצ'ו

## ראו גם
*MonsterVerse

## קישורים חיצוניים

* 

## הערות שוליים

קטגוריה:חברות אמריקאיות להפקת סרטים
קטגוריה:חברות בידור
קטגוריה:סרטי אולפני לג'נדרי
ז'מרסון

**ז'מרסון דה ז'סוס נסימנטו** (בפורטוגזית: **Jemerson de Jesus Nascimento**; נולד ב-24 באוגוסט 1992 בז'רמואבו שבברזיל), הידוע בקיצור כ**ז'מרסון**, הוא כדורגלן ברזילאי המשחק בעמדת הבלם בקבוצת גרמיו.

## קריירת מועדונים
### אתלטיקו מיניירו
ז'מרסון הצטרף אל מחלקת הנוער של קונפיאנסה בשנת 2009, ושנה לאחר מכן עבר אל מחלקת הנוער של אתלטיקו מיניירו מליגת העל הברזילאית, זאת לאחר תקופות התרשמות לא מוצלחות בפלמיירס, בסנטוס ובואסקו דה גאמה. בשנת 2012 הושאל ז'מרסון לדמוקרטה, בה ערך 12 הופעות, ובחודש אוגוסט חזר לאתלטיקו מיניירו. בחודש דצמבר הוא הועלה לסגל הבוגר של המועדון.

ב-7 ביולי 2013 ערך ז'מרסון את הופעת הבכורה שלו במועדון, כששיחק 90 דקות בניצחון 2–3 על קריסיומה במסגרת המחזור השישי בליגה. הוא ערך חמש הופעות ליגה בלבד בעונת , בה זכתה אתלטיקו מיניירו בגביע ליברטדורס. בעונת , בה זכתה אתלטיקו מיניירו בגביע רקופה סודאמריקנה ובגביע הברזילאי, ערך ז'מרסון 22 הופעות ליגה. בעונת  היה ז'מרסון לשחקן הרכב בלתי מעורער במועדון. הוא ערך 35 הופעות ליגה, בהן הבקיע ארבעה שערים.

### מונקו
ב-31 בינואר 2016 חתם ז'מרסון על חוזה לחמש עונות במונקו מליגת העל הצרפתית. ב-9 בפברואר ערך ז'מרסון את הופעת הבכורה שלו במועדון, כששיחק 90 דקות בהפסד 1–2 לסושו במסגרת שמינית גמר הגביע הצרפתי. ב-20 במרץ, לאחר הופעה אחת במונקו ב', קבוצת המילואים של המועדון, ערך ז'מרסון את הופעת הבכורה שלו בליגת העל הצרפתית, כששיחק 90 דקות בניצחון 0–2 על פריז סן-ז'רמן במסגרת המחזור ה-31. בחצי העונה הראשונה של במועדון ערך ז'מרסון ארבע הופעות ליגה.

בעונת  הפך ז'מרסון לשחקן הרכב קבוע במועדון. ב-14 בספטמבר 2016 ערך ז'מרסון את הופעת הבכורה שלו בליגת האלופות, כששיחק 90 דקות בניצחון 1–2 על טוטנהאם הוטספר במסגרת המחזור הראשון בשלב הבתים לעונת 2016/2017. ב-21 באוקטובר הבקיע ז'מרסון את שער הבכורה שלו במועדון, שער בדקה ה-64 בניצחון 2–6 על מונפלייה במסגרת המחזור העשירי בליגה.

### קורינתיאנס
ב-6 בנובמבר 2020 חזר ז'מרסון לברזיל וחתם בקורינתיאנס עד לסוף העונה.

ב-8 באוקטובר 2021 חתם לעונה אחת במץ מהליגה הצרפתית. באפריל 2022 שוחרר מהקבוצה.

ב-20 ביוני 2022 חזר לאתלטיקו מיניירו.

ב-24 במאי 2024 חתם ז'מרסון בגרמיו. 

## קריירה בינלאומית
ז'מרסון זומן לראשונה לסגל נבחרת ברזיל לקראת משחק מוקדמות מונדיאל 2018 נגד נבחרת פרו ב-17 בנובמבר 2015. ביוני 2017 ערך את הופעתו הבכורה נגד  במשחק ידידות.

## תארים
;אתלטיקו מיניירו
* גביע ליברטדורס (1): 2013
* הגביע הברזילאי (1): 2014
* גביע רקופה סודאמריקנה (1): 2014

;מונקו
* אליפות צרפת (1): 2016/2017

## קישורים חיצוניים

## הערות שוליים

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני אתלטיקו מיניירו
קטגוריה:כדורגלני מונקו
קטגוריה:כדורגלני קורינתיאנס
קטגוריה:כדורגלני נבחרת ברזיל
קטגוריה:כדורגלני מץ
קטגוריה:כדורגלני גרמיו
קטגוריה:ספורטאים ברזילאים בצרפת
קטגוריה:ברזילאים שנולדו ב-1992
אווה ביין (שחיינית)

**אווה ביין** (באנגלית: **Eva Bein**;  1910 - 25 באוגוסט 2000) הייתה שחיינית יהודייה-אמריקאית. סגנית אלופת המכביה הראשונה (1932), אלופת ארצות הברית במשחה ל-1 מייל חופשי ושיאנית ארצות הברית במשחה ל-700 יארד חופשי.

## ביוגרפיה
ביין נולדה וגדלה בניו יורק למשפחה של מהגרים מפולין אנרכיסטים-יהודים. בשנים 1914 - 1915 היא למדה ב"בית ספר מודרני" (Ferre school), בניו יורק ואחר כך (1916 - 1918) בניו ג'רזי, שם למדה לשחות. הילדים שחו בערום גם בחורף. היא המשיכה ללמוד בבתי ספר ציבוריים בניו יורק ובתיכון ג'יימס מדיסון בברוקלין  ובמכללת האנטר. עד גיל 18 היא הייתה צמחונית.

באליפות ארצות הברית שנערכה בניו יורק ב-17 ביולי 1931 זכתה ביין במשחה ל-1 מייל.

במכביה הראשונה שנערכה בישראל בשנת 1932 זכתה ביין במדליית כסף במשחה ל-300 מטר חופשי בתוצאה של 4:47.5 דקות, אחרי פריצי לוי מאוסטריה (4:46 דקות).

בתחרות שנערכה בטורונטו בספטמבר 1936 זכתה ביין במדליית כסף במשחה השנתי ל-5 מייל.

במסגרת מסע תחרויות שחייה באירופה שערכה ביין בשנות ה-30 היא פגשה את פול גאליקו. בספרו **הרפתקה בפוסיידון**, דמותה של השחיינית מבוססת עליה.

### מסטרס
ביין המשיכה להשתתף בתחרויות, למסטרס, וזכתה באליפויות ארצות הברית בגילאים השונים וקבעה שיאים לאומיים.

## קישורים חיצוניים
* 
* 
* Slants on Sports, *Jewish Telegraphic Agency*, November 14, 1934, 
* U.S. Team out to Win ’35 Maccabiad, *Jewish Telegraphic Agency*, January 9, 1935, 
* Anarchist Voices: An Oral History of Anarchism in America, January 13, 1973, 
* The Modern School Movement: Anarchism and Education in the United States, 
* Eva Bein, באתר *U.S. Masters Swimming* 
* USMS Top 10, באתר *U.S. Masters Swimming* 
* All-American Listings for Eva Bein, באתר *U.S. Masters Swimming* 
*  USMS National Records, באתר *U.S. Masters Swimming* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחייניות יהודיות אמריקאיות
קטגוריה:שחייניות חופשי אמריקאיות
קטגוריה:מדינת ניו יורק: שחיינים
קטגוריה:אמריקאיות שנולדו ב-1910
קטגוריה:אמריקאים שנולדו ב-1910
קטגוריה:אמריקאיות שנפטרו ב-2000
קטגוריה:אמריקאים שנפטרו ב-2000
טרייסי קולדוול דייסון

**טרייסי אלן קולדוול דייסון** (באנגלית: **Tracy Ellen Caldwell-Dyson**; נולדה ב-14 באוגוסט 1969) היא כימאית ואסטרונאטית אמריקאית. שהשתתפה בשלוש טיסות נאס"א לחלל, וביצעה 3 הליכות חלל.

## קורות חיים
נולדה בשם **טרייסי אלן קולדוול** (**Tracy Ellen Caldwell**) בארקדיה, קליפורניה שבארצות הברית. בתחילת שנות ה-80, עברה עם משפחתה עברה בשל עבודתו של אביה כחשמלאי להתגורר בביומונט, קליפורניה, בה התחנכה בחטיבת הביניים. לה תואר ראשון בכימיה מאוניברסיטת המדינה של קליפורניה בפולרטון  (CSUF). ותואר שני ודוקטורט בכימיה פיזיקלית מאוניברסיטת קליפורניה בדייוויס (1997). באותה שנה החלה פוסט-דוקטורט בתחום כימיה אטמוספירית, באוניברסיטת קליפורניה באירוויין. אולם היא הפסיקה עם קבלתה לנאס"א.

### חיים אישיים
נשואה לטייס הצי האמריקאי ג'ורג' דייסון.

## קריירה

### בנאס"א
קולדוול דייסון התקבלה לתוכנית האסטרונאוטים של נאס"א ב-1998, והחלה את אימוניה באותה שנה. בסוף האימונים הוצבה כמומחית משימה . בשנים הבאות מלאה תפקידים שונים בתוכניות החלל של נאס"א.

טיסתה הראשונה לחלל הייתה ב-8 באוגוסט 2007 בטיסה STS-118 של מעבורת החלל אנדוור, בטיסה זו שימשה כמומחית משימה מס' 1.

בשנת 2010 צורפה למשלחת מס' 23 ולמשלחת מס' 24 לתחנת החלל הבינלאומית (ISS), שם שהתה 176 ימים. אל התחנה המריאה מקוסמודרום בייקונור ב-4 באפריל בחללית הרוסית סויוז TMA-18, שגם החזירה אותה ב-25 בספטמבר. במשלחת 23 שימשה קולדוול כמומחית משימה ובמשלחת 24 שימשה כמהנדסת טיסה (Flight Engineer). כמהנדסת טיסה ביצעה 3 הליכות חלל ב-7, ב-11, וב-16 באוגוסט 2010. המשך הכולל של הליכות החלל היה 22 שעות ו-49 דקות.

בשנת 2024 שוגרה לתחנת החלל הבינלאומית במסגרת משימת סויוז MS-25. לאחר חיבור לתחנת החלל היא הצטרפה למשלחת מס' 70 בפיקוד אולג קונוננקו. במהלך שהות היא החלה בפעילות חוץ רכבית שהוספקה אחרי 31 דקות עקב דליפה בחליפת החלל. היא חזרה לכדור הארץ ב-23 בספטמבר אחרי שהייה של שישה חודשים בחלל.
## פרסים ואותות כבוד
* דוקטור לשם כבוד מאוניברסיטת המדינה של קליפורניה בפולרטון  (CSUF).

## קישורים חיצוניים

* ביוגרפיה של קולדוול באתר של NASA 

## הערות שוליים

קטגוריה:אסטרונאוטיות אמריקאיות
קטגוריה:הלכי חלל אמריקאים
קטגוריה:אנשי צוות תחנת החלל הבין-לאומית
קטגוריה:בוגרות אוניברסיטת קליפורניה בדייוויס
קטגוריה:בוגרי אוניברסיטת המדינה של קליפורניה בפולרטון
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
נתן טרנט

[ממוזער|250 פיקסלים|טרנט בעת הופעותו ב[אירוויזיון 2017]]
**נתנאל קול** (בגרמנית: **Nathanaele Koll**) הידוע בשם הבמה **נתן טרנט** (בגרמנית: **Nathan Trent**) הוא זמר-יוצר אוסטרי, ייצג את אוסטריה באירוויזיון 2017.

## ביוגרפיה
קול נולד באינסברוק שבאוסטריה, לאב אוסטרי ולאם איטלקייה וגדל בבית דו לשוני בו דברו גרמנית ואיטלקית. אביו הוא כנר בתזמורת הסימפונית הטירולית של אינסברוק. מגיל צעיר גילה התעניינות למוזיקה, בגיל שלוש התחיל לקבל שיעורים פרטיים בנגינה על כינור ופסנתר ומגיל אחת עשרה התחיל לכתוב שירים בעצמו.

ב-2003 השתתף בתחרות שירה מקומית לילדים וסיים במקום התשיעי. ב-2011 השתתף כחבר בלהקה "Boyz II Hot" בעונה השנייה של התוכנית אקס פקטור בגרסתה הגרמנית, והם סיימו במקום ה-11. לאחר סיום לימודיו עבר קול לגור בווינה לצורך לימודיו האקדמיים באוניברסיטה הפרטית למוזיקה ואומנות בווינה (MUK).

ב-18 ביוני 2016 יצא לאור הסינגל הראשון שלו "Like It Is". לקראת האירוויזיון בשנת 2017 אושר שקול יתמודד בקדם הלאומי לבחירת נציג גרמניה מבין 33 המתמודדים, אולם נפסל בשל חוקי איגוד השידור האירופי. למרות זאת תאגיד השידור האוסטרי (ORF) הכריז כי קול ייצג את אוסטריה בתחרות באותה שנה שתיערך בקייב שבאוקראינה עם השיר "Running on Air", שכתב בשיתוף עם ברנהרד פסציאס. השיר העפיל לגמר התחרות וסיים במקום ה-16.

כיום טרנט משמש כחבר פאנל בגרסתה האוסטרית של הזמר במסכה.

## קישורים חיצוניים

* 

קטגוריה:זמרים אוסטרים
קטגוריה:אוסטרים ממוצא איטלקי
קטגוריה:משתתפי אירוויזיון 2017
קטגוריה:נציגי אוסטריה באירוויזיון
קטגוריה:אוסטרים שנולדו ב-1992
המרכז היהודי-קהילתי במוסקבה

שמאל|ממוזער|אולם בית הכנסת
שמאל|ממוזער|המבנה הישן של בית הכנסת מרינה רושצ'ה בשנת 1960
[שמאל|ממוזער|[נשיא רוסיה ולדימיר פוטין מבקר במתחם]]
**המרכז היהודי קהילתי במוסקבה,** מכונה "בית הכנסת במרינה רושצ'ה" (ברוסית: **Московский еврейский общинный центр**) ברובע מרינה רושצ'ה בצפון-מזרח מוסקבה בירת רוסיה, הוא המרכז היהודי ובית הכנסת המרכזי ברוסיה. בין המרכזים הקהילתיים היהודיים הגדולים באירופה והגדול ברוסיה. המבנה בן שמונה הקומות, נבנה במקום חורבות בית כנסת היסטורי שרוף שהשתייך לחסידות חב"ד שנקרא **[[בית הכנסת מרינה רושצ'ה]]** על שם השכונה בה הוא נמצא. על חורבות בית הכנסת השרוף שוכן כיום, מאחורי המרכז הקהילתי, בית כנסת לקהילה הבוכרית. 

המרכז הפך את שכונת מרינה רושצ'ה לשכונה המרכזית של יהודי מוסקבה. במרכז נמצאים בין היתר משרדי הרבנות הראשית לרוסיה ושירותי קהילה רבים.

## היסטוריה

בה'תרפ"ו (1926) הוקם בשכונת מרינה רושצ'ה שבמחוז האדמיניסטרטיבי הדרום-מזרחי במוסקבה מבנה עץ בן שתי קומות, ששימש כבית הכנסת של קהילת חב"ד בעיר, בשטח שהוקצה לקהילה היהודית על ידי עיריית מוסקבה.

בית הכנסת היה אחד המרכזיים ברוסיה, והוא מהווה סמל היסטורי ליהדות מוסקבה, בו התבצעו רבים מהמאסרים של יהודי העיר ורובם היו מעורבים בקהילה זו. בתוכו שכן גם סניף של ישיבת תומכי תמימים ליובאוויטש. בה'תשנ"ד (1994) נשרף בית הכנסת כליל.

בה'תשנ"ו (1996) הונחה אבן פינה על חורבות בית הכנסת השרוף על ידי הרב ישראל מאיר לאו.

אירוע הפתיחה וחנוכת הבית התקיימה בה'תש"ס (2000) במעמד רבה הראשי של רוסיה הרב ברל לזר ונשיא רוסיה ולדימיר פוטין. לאירוע הוזמן במיוחד וכן נשא דברים בו הראשון לציון הרב מרדכי אליהו, שהעניק לנשיא פוטין שופר כמתנה.

בה'תשס"ו (2006) התבצע ניסיון פיגוע בבית הכנסת, אך הוא סוכל על ידי האבטחה.

## מבנה ופעילות
המבנה תוכנן על ידי האדריכל הישראלי ישראל גודוביץ ועוצב על ידי גדי אלפרין. 

הוא כולל כ-7,200 מ"ר, ובהם 7 קומות של משרדים ואולפנים, בית כנסת עם כ-2,000 מקומות ישיבה, מקווה טהרה, מסעדה בשרית ובית קפה חלבי, אולם קונצרטים, חנויות וספרייה. המבנה מאובטח 24 שעות ביממה והוא כולל שער חשמלי ועמדת בידוק.

בקומה החמישית שוכנים משרדי הרבנות הראשית לרוסיה, ובהם משרד הרב ברל לזר. המרכז מארח לעיתים קרובות אישים ידועי שם המבקרים בעיר, ומתקיימים בו אירועים ומופעים של הקהילה היהודית.

## ראו גם
* המרכז היהודי-קהילתי בלשייא ברונייא.
* הרבנות הראשית לרוסיה.

## קישורים חיצוניים

*  
## הערות שוליים

קטגוריה:יהדות רוסיה
קטגוריה:מבנים ואתרים שתכנן ישראל גודוביץ
קטגוריה:בתי כנסת חב"דיים
קטגוריה:מוסקבה: בתי כנסת
קטגוריה:יהדות מוסקבה
קטגוריה:בתי חב"ד
ברנדה צ'פמן

**ברנדה צ'פמן** (באנגלית: **Brenda Chapman**; נולדה ב-1 בנובמבר 1962) היא סופרת, אנימטורית ובמאית קולנוע אמריקאית. בשנת 1998, צ'פמן הייתה לאישה הראשונה שביימה סרט אנימציה של אולפן גדול, דרימוורקס אנימציה: הסרט "נסיך מצרים". היא ביימה את סרטי האנימציה של אולפני דיסני, ואת הסרט "אמיצה" של חברת פיקסאר. בנוסף, היא האישה הראשונה שזכתה בפרס האוסקר עבור סרט האנימציה הטוב ביותר.

## חייה וקריירה
צ'פמן נולדה בביסון, אילינוי והייתה הצעירה מבין חמישה אחים. היא למדה לימודי תעודה במכללת לינקולן שבלינקולן אילינוי, אשר הקנו לה את התואר הראשון באומנות. מאוחר יותר היא עברה לקליפורניה ולמדה אנימציה ב-California Institute of the Arts. במהלך חופשות הקיץ היא החלה לעבוד באנימציה עבור רשתות טלוויזיה. היא עבדה כאנימטורית בהתמחות באולפני ההנפשה של וולט דיסני בסרט בת הים הקטנה. לאחר מכן, הייתה אחת מהאנימטורים המרכזיים בסרט היפה והחיה, בו עבדה לצד רוג'ר אלרס אשר לימים היה לבמאי אולפני דיסני, ויחדיו הם גיבשו את המוטיבים המרכזיים של הסרט. במלך האריות שימשה בתפקיד במאית (head of story) והיא האישה הראשונה בתפקיד זה בסרט אנימציה באורך מלא.

צ'פמן עבדה כאנימטורית ובפיתוח תסריט בסרטי דיסני שונים כדוגמת ברנרד וביאנקה במבצע אוסטרליה, הגיבן מנוטרדאם ופנטסיה 2000 היא הצטרפה לאולפני ההנפשה של דרימוורקס כשאלו הוקמו בסתיו 1994.

צ'פמן שימשה כאחת משלושת הבמאים ששיתפו פעולה בעבודה על הסרט נסיך מצרים לצד סטיב היקנר וסימון וולס.
במסגרת עבודתה באולפני דרימוורקס צ'פמן לקחה חלק בפיתוח סרטים נוספים כגון מרד התרנגולים ואחרים.

בשנת 2003 צ'פמן עברה לחברת פיקסאר בה לקחה חלק משני בסרט מכוניות, לפני שהחלה לעבוד על הסרט "אמיצה". צ'פמן הגתה את רעיון הפרויקט והוכרזה כבמאית של הסרט, ובכך הייתה לאישה הראשונה ששימשה כבמאית הראשית בפיקסאר. ב-2010, החליף אותה בתפקיד זה מארק אנדרוס, בעקבות חילוקי דעות על רקע מקצועי. על אף שמועות על עזיבתה את החברה, היא נותרה חלק מצוות פיקסאר עד יציאתו של הסרט "אמיצה" לאקרנים. עם זאת, זמן קצר לאחר מכן, ב-2012 היא החלה לעבוד כיועצת בלוקאס פילם, שם סייעה לפתור בעיות בתהליך יצירת הסרט קסם מוזר (Strange Magic). כשנשאלה אודות הפרשה ולגבי הסיכוי שתחזור לעבוד בפיקסאר, הגיבה שאין לה שום רצון לחזור לשם, בעקבות חילוקי דעות עם ההנהלה הבכירה בחברה.

בשנת 2013, חזרה לעבוד באולפני "דרימוורקס" ולהם היא סייעה לפתח את "Rumblewick" בעל הדמות הנשית הדומיננטית, והוגדר כ"מצחיק עם לב קסום". נכון ל-2016 צ'פמן עובדת על פיתוח פרויקטים עבור "צ'פמן לימה הפקות" (Chapman Lima Productions), יחד עם בעלה, קווין לימה.

פרויקטים נוספים בהם לקחה חלק הם: מי הפליל את רוג'ר רביט, שרק, וול-E, רטטוי, למעלה, וצעצוע של סיפור 3.

## חיים אישיים
צ'פמן נשואה לבמאי קווין לימה (גופי, טרזן, מכושפת) אשר הכירה בתקופת הלימודים במוסד האקדמי ללימודי אומנות בקליפורניה (California Institute of the Arts). לזוג בת אחת, אמה רוזה לימה, שהיוותה השראה לדמותה של מֶרִידָה בסרט "אמיצה". בשנת 2014, צ'פמן, שמעולם לא התגוררה בסקוטלנד, אך לדבריה, בעלת שורשים סקוטיים, עודדה את העם הסקוטי לדרוש את עצמאותו.

## פילמוגרפיה

## קישורים חיצוניים
* 

## הערות שוליים

קטגוריה:במאיות קולנוע אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:במאי סרטי אנימציה
קטגוריה:בוגרות המכון לאמנויות של קליפורניה
קטגוריה:דיסני: אישים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
קטגוריה:אנשי פיקסאר
מגנוס גודמונדסון

**מגנוס גודמונדסון** (באיסלנדית: **Magnús Guðmundsson**; 6 בפברואר 1879 – 28 בנובמבר 1937) היה פוליטיקאי איסלנדי.

ב-1907 הוא סיים תואר במשפטים באוניברסיטת קופנהגן. משנת 1916 ועד מותו הוא היה חבר האלת'ינגי (הפרלמנט האיסלנדי) מטעם מחוז הבחירה שלו בצפון-מערב איסלנד. מ-23 ביוני ועד 8 ביולי 1926 הוא שימש כראש ממשלת איסלנד בפועל לאחר מותו של ראש הממשלה הקודם, יון מגנוססון ועד לבחירתו של יון תורלקסון. הוא היה חבר במפלגה השמרנית של איסלנד (Íhaldsflokkurinn) שכבר לא קיימת כיום. בממשלתו של יון מגנוססון הוא היה שר התעשייה. קודם לכן היא שימש בתפקיד שר האוצר בשנים 1920 – 1922. הוא היה ממייסדי מפלגת העצמאות ושימש כשר המשפטים בממשלה הראשונה שמפלגה זו הייתה שותפה לה, בין השנים 1932 – 1934.

## קישורים חיצוניים
* מידע מתוך אתר האלת'ינגי (הפרלמנט האיסלנדי) 

קטגוריה:ראשי ממשלת איסלנד
קטגוריה:ילידי 1879
קטגוריה:נפטרים ב-1937
יחסי סן מרינו – קטר

**יחסי סן מרינו–קטר** הם ההתייחסות הפוליטית ושיתופי הפעולה שבין **[[סן מרינו|הרפובליקה של סן מרינו]]** ל**[[קטר (מדינה)|מדינת קטר]]**. בין המדינות מתקיימים יחסים חמים ומלאים. האינטרסים הקטריים בסן מרינו מנוהלים בשגרירות בסן מרינו והשגריר הקטרי הלא תושב בסן מרינו הוא עבד אל-עזיז א-מאליכי אאל ג'והני.האינטרסים הסן מרינזיים בקטר מנוהלים בשגרירות סן מרינו בספרד, השגריר בשגרירות הזו הוא חוסה מנואל דה מולינדו מרטינז.

## היסטוריה
ב-31 במאי 2010 השתתפה שרת החוץ הסן מרינזית אנטונלה מולרוני ב"פורום דוחה" העשירי. הפורום מתקיים מדי שנה בחסות אמיר קטר חמד בן ח'ליפה אאל ת'אני דאז ודהיום תמים בן חמד אאל ת'אני. גם השגריר הפועל בספרד, חוסה מנואל דה מולינדו מרטינז הגיע לקטר והשתתף בפורום.

ב-1 באוקטובר 2012 ביקר שגריר קטר הלא תושב דאז סולטאן בן סעד אאל מריחי בסן מרינו והשתתף בטקס מינוי קפטני המחוז, הביקור היה הראשון של בעל תפקיד מדרגה ראשונה קטרי בסן מרינו. בביקור שיגר השגריר את הברכה של אמיר קטר לקפטני המחוז החדשים של סן מרינו ואיחל להם בהצלחה בחצי שנת שלטונם.

ב-23 בספטמבר 2015 נפגשו שגריר קטר באיטליה ובסן מרינו ושר התעשייה הסן מרינזי ברומא, אחד הנושאים הבולטים שהועלו בפגישה הוא שיפור היחסים הדיפלומטיים בין קטר לסן מרינו וייסוד שיתופי פעולה.

ב-2 באפריל 2017 נפגשו שגריר קטר באיטליה ובסן מרינו ומזכיר החוץ של סן מרינו בסן מרינו, הנושאים שהועלו בפגישה בין השניים היו בין היתר מציאת מכנים משותפים בין שתי המדינות, תמיכה של כל אחת מהמדינות בשנייה ושיפור של היחסים הדו-צדדיים הקיימים.

סן מרינו היא אחת מ-33 מדינות שאזרחיהן רשאים להיכנס למדינה עם אשרה כללית לקטר ועומאן.

## הערות שוליים

קטגוריה:ערכים ללא קטגוריות פיזיות - יחסי חוץ
קווין דוניגן

**קווין מ. "קיד" דוניגן** (באנגלית: **Kevin M. "Kid" Donegan**; נולד ב-1958) הוא קצין בדימוס בדרגת תת-אדמירל בצי ארצות הברית. שירת כמנהל מטה הצי, כמפקד הצי החמישי של ארצות הברית וכמפקד כוחות הצי בפיקוד מרכז של ארצות הברית.

## ביוגרפיה
דוניגן סיים ב-1980 תואר ראשון בהצטיינות בהנדסת תעופה וחלל מאוניברסיטת וירג'יניה. הוא בוגר מצטיין של בית הספר לטייסי ניסוי של הצי, בוגר בית הספר לטיסה קרבית ("טופ גאן"). בוגר בית הספר לכוח גרעיני של הצי, המכללה לפיקוד ומטה של הצי, המכללה למטה של הכוחות השלובים ובוגר תוכנית בכירים בביטחון לאומי ובינלאומי באוניברסיטת הרווארד.

שירת כטייס F/A-18 הורנט בטייסת הצי 131 שהוצבה בנושאת המטוסים "קורל סי" וערך את טבילת האש שלו ב"מבצע קניון אל דוראדו" לתקיפת לוב. בהמשך שירותו שירת כמפקד מחלקה בטייסת הצי 37. שימש טייס ניסוי ופיקד על טייסת הצי 131 במהלך משימות קרביות במפרץ הפרסי.

שירות כעוזר סגן ראש המבצעים הימיים לענייני תכנון ומבצעים, עוזרו של מפקד כוחות נאט"ו בדרום אירופה, קצין קישור של נאט"ו בסרייבו ויועץ לתקיפות האוויריות בבוסניה והרצגובינה במהלך "מבצע כוח מכוון".

פיקד על אוניית לוחמה אמפיבית "USS Coronado". פיקד על נושאת המטוסים "קרל וינסון" בין מאי 2004 לאוקטובר 2006, והוביל אותה במהלך פעילות מבצעית במלחמת עיראק. בדצמבר 2008 מונה למפקד כוח משימה של הצי השביעי וכוח התקיפה 5 בראשות נושאת המטוסים "ג'ורג' וושינגטון" ביפן.

ביוני 2010 מונה לקצין אג"ם של פיקוד מרכז של ארצות הברית. באוגוסט 2012 מונה לראש ענף לוחמה משולבת במטה הצי, במרץ 2013 מונה לראש מחלקת אסטרטגיה ומדיניות במטה הצי. באוגוסט 2013 מונה לראש צוות הכנת התוכנית הארבע-שנתית של הצי במחלקת ההגנה. ביולי 2014 מונה לממלא מקום סגן ראש המבצעים הימיים לענייני תכנון, מבצעים ואסטרטגיה.

בספטמבר 2015 מונה למפקד הצי החמישי של ארצות הברית ומפקד כוחות הצי בפיקוד מרכז של ארצות הברית. שירת בתפקיד עד ספטמבר 2017. בתפקידו הבא מונה למנהל מטה הצי. פרש מהשירות הצבאי באוגוסט 2018.

במהלך שירותו עוטר במדליית השירות המצוין של הצי, במדליית השירות העילאי של מחלקת ההגנה, חמש פעמים באות לגיון ההצטיינות, במדליית השירות הראוי לשבח של משרד ההגנה, ארבע פעמים במדליית השירות הראוי לשבח של הכוחות המזוינים ובמדליית האוויר.

הוא צבר למעלה מ-3,800 שעות טיסה על 31 סוגי מטוסים שונים וביצע למעלה מ-800 נחיתות על נושאות מטוסים.

## קישורים חיצוניים

* ביוגרפיה באתר הצי

## הערות שוליים

קטגוריה:אדמירלים בצי ארצות הברית
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:מפקדי הצי החמישי של ארצות הברית
קטגוריה:בוגרי בית הספר לטייסי ניסוי של הצי האמריקאי
קטגוריה:בוגרי אוניברסיטת וירג'יניה
קטגוריה:בוגרי בית הספר לממשל באוניברסיטת הרווארד
קטגוריה:אמריקאים שנולדו ב-1958
אדוארד קרטיס ולס

**אדוארד קרטיס ולס** (באנגלית: **Edward Curtis Wells**, 26 באוגוסט 1910 - 1 ביולי 1986) היה מהנדס אמריקאי, מחלוצי התעשייה האווירית של ארצות הברית. הוא תרם תרומה משמעותית לעיצוב המטוסים המפציצים B-17 ו-B-47 וכן של מטוסי הנוסעים בואינג 707, 747 ואחרים. קיבל את התואר "זקן התעופה" מהאיגוד הלאומי האמריקאי לאווירונאוטיקה. ולס כיהן במועצת המנהלים של חברת בואינג כסגן יושב ראש בכיר שלה.

## ביוגרפיה
ולס נולד בשנת 1910 בבויסי שבאיידהו כבנם של אדוארד לנסינג ולס ולורה אליס לונג. למד בתיכון גרנט בפורטלנד שבאורגון. אחר כך למד שנתיים באוניברסיטת ויאלמט בסיילם ובהמשך באוניברסיטת סטנפורד, בה סיים ב-1931 תואר ראשון בהנדסה, כחבר באחוות המצטיינים "פי בטא קפא".

בשנת 1931 הצטרף ולס לצוות המהנדסים של חברת בואינג. ב-1937 היה לראש צוות העיצוב ההנדסאי המקדים והיה אחראי לעיצוב המפציץ B-17 ("המבצר המעופף") שהופעל בצורה מסיבית בימי מלחמת העולם השנייה. עיצוב הכנפיים על ידי ולס, באופן כזה ששימשו כבלמי אוויר בנחיתה, השפיעה על עיצובי הכנפיים במטוסים עד ימינו.
ב-1938 התמנה למהנדס ראש המיזם הצבאי בחברה. בשנת 1943 התמנה המהנדס הראשי של החברה. בשנת 1947 התמנה לסגן יושב ראש אחראי על תחום ההנדסה בחברה. במהלך השנים היה ולס, בין השאר, מנכ"ל מערכות המטוסים הצבאיים וסגן יושב ראש אחראי על פיתוח מוצרים.
שמאל|200px|המפציץ B-17|ממוזער

בתקופתו מילא ולס תפקיד חשוב בעיצוב כל המטוסים בואינג מ-B-17 ו-B-29, שהשתתף גם כן כמפציץ במלחמת העולם השנייה, דרך מפציצי הסילון B-47 ו-B-52, עד למטוסי התעופה האזרחית בואינג 707, 727, 737, 747, 757 ו-767.

ולס נפטר ב-1986 בגיל 76 בבלוויו שבמדינת וושינגטון. השאיר אישה, דורותי לבית אוסטלונד, בן - אדווארד ל. ולס, בת - לורי טול, ושני נכדים.

## פרסים ואותות הוקרה
*1942 - פרס לורנס ספרי של המכון למדעי התעופה - על תרומותיו לעיצוב המטוסים, בייחוד אלו עם ארבעה מנועים.
*1944 - פרס פוסט לתעופה
*1980 - מדליית דניאל גוגנהיים

## הנצחה
*1991 - שמו נוסף להיכל התהילה של התעופה הלאומית האמריקאית

## קישורים חיצוניים
* ביוגרפיה - באתר מדליית דניאל גוגנהיים
* אדוארד ולס באתר "היכל התהילה" של התעופה הלאומית האמריקאית
* כתבת הספד מאת Wallace Turner בעיתון "ניו יורק טיימס" ב-3.7.1986

## הערות שוליים

קטגוריה:אמריקאים ילידי איידהו
קטגוריה:בויסי: אישים
קטגוריה:מהנדסים אמריקאים
קטגוריה:מהנדסי אווירונאוטיקה אמריקאים
קטגוריה:בוגרי אוניברסיטת סטנפורד
קטגוריה:בואינג: אישים
קטגוריה:אמריקאים שנולדו ב-1910
קטגוריה:אמריקאים שנפטרו ב-1986
בית הספר הצרפתי בירושלים

**בית הספר הצרפתי בירושלים** (בצרפתית: **Lycée Français de Jérusalem**; היה ידוע גם בשם **בית ספר סן ז'וזף**) הוא בית ספר המתנהל בשפה הצרפתית. שוכן ברחוב הנביאים 66 בירושלים, בחצר מנזר סן ז'וזף. בית הספר נועד להבטיח חינוך יסודי, ותיכון לחברי הקהילה הצרפתית המקומית ולילדי דיפלומטים ועוד. לומדים בו כ-300 תלמידים החל מגן ילדים ועד תיכון.

מסדר האחיות הצרפתי סן ז'וזף נוסד במרסיי בשנת 1843, והחל לפעול בעיר העתיקה בשנת 1851. בשנת 1880 הקים המסדר את בית הספר הצרפתי, שפעל בעיר העתיקה עד מלחמת העולם השנייה.

בשנת 1893 עבר המנזר עצמו למשכנו הנוכחי לרחוב הנביאים, ובית הספר נפתח מחדש בשנת 1967 בחצר המנזר ברחוב הנביאים.

כיום בית הספר נמצא בפיקוח AEFE הסוכנות לחינוך צרפתי מחוץ לצרפת (Agence pour l'enseignement français à l'étranger) של משרד החוץ הצרפתי. בית ספר זה, כמו בתי ספר צרפתיים רבים בעולם, עומד בסטנדרטים של משרד החינוך הצרפתי כולל לימודים לתעודת בגרות צרפתית, ומקנה לתלמידיו את הערכים של הרפובליקה הצרפתית.

## קישורים חיצוניים
*האתר הרשמי של בית הספר 
*תקנון בית הספר בעברית
* בית הספר הצרפתי באתר AEFE הסוכנות לחינוך צרפתי מחוץ לצרפת 
* אתר אגודת ידידי בית הספר הצרפתי 

קטגוריה:רחוב הנביאים
קטגוריה:ירושלים: בתי ספר
קטגוריה:צרפתית
קטגוריה:בתי ספר בין-לאומיים
קטגוריה:יחסי ישראל–צרפת
קטגוריה:ירושלים: מבנים צרפתיים
מייק שומייקר

**טרוי "מייק" שומייקר** (באנגלית: **Troy "Mike" Shoemaker**) (נולד ב-11 במרץ 1960) הוא קצין בדימוס בדרגת תת-אדמירל בצי ארצות הברית. בתפקידו האחרון שירת כמפקד כוחות האוויר של הצי.

## ביוגרפיה
שומייקר נולד בסיינט פיטרסברג שבפלורידה. ב-1982 סיים תואר ראשון בהצטיינות בהנדסת מערכות מהאקדמיה הימית של ארצות הברית.

ביולי 1984 סיים הכשרתו כטייס צי. שירת בפעילות מבצעית כטייס מטוסי ווט A-7 קורסייר II בטייסת התקיפה הקלה 105 שהוצבה על נושאת המטוסים "USS Forrestal", שירת בטייסת 174, כמדריך טיסה בטייסת 122 ובטייסת 106, שירת בכנף 3 על נושאת המטוסים "ג'ון פ. קנדי", כטייס F/A-18 הורנט בטייסת 105 בעת שהוצבה על נושאת המטוסים "דוויט אייזנהאור", על נושאת המטוסים "אנטרפרייז" ועל נושאת המטוסים "הארי טרומן".

פיקד על טייסת 105, על טייסת האימון 106 ובמאי 2006 מונה למפקד כנף 17 בעת שהוצבה על נושאת המטוסים "ג'ורג' וושינגטון".

תפקידי המטה שלו כללו שירות כראש ענף שיבוץ קציני תעופה בפיקוד כוח האדם של הצי, כעוזר למפקד צי האוקיינוס השקט, כעוזר סגן ראש המבצעים הימיים ועוזר למפקד פיקוד האוקיינוס השקט של ארצות הברית. באוקטובר 2008 קודם לדרגת אדמירל משנה ומונה לעוזר למפקד פיקוד כוח האדם במטה הצי.

במאי 2011 מונה למפקד קבוצת התקיפה 9 בראשות נושאת המטוסים "אברהם לינקולן". באוקטובר 2012 מונה למפקד קבוצת התקיפה 3 בראשות נושאת המטוסים "ג'ון ס. סטניס". ביוני 2013 מונה למפקד חיל האוויר האטלנטי.

בינואר 2015 קודם לדרגת תת-אדמירל ומונה למפקד כוחות האוויר של הצי, שירת בתפקיד עד פרישתו בינואר 2018.

במהלך שירותו עוטר שש פעמים באות לגיון ההצטיינות, במדליית השירות הראוי לשבח של משרד ההגנה, שלוש פעמים במדליית השירות הראוי לשבח של הכוחות המזוינים ושלוש פעמים במדליית האוויר, מהן אחת עם סימן V לגבורה.

הוא צבר למעלה מ-4,400 שעות טיסה בעיקר על מטוסי ווט A-7 קורסייר II ומטוסי F/A-18 הורנט, וביצע 1,066 נחיתות על נושאות מטוסים.

שומייקר בוגר תוכנית הלימודים מרחוק של מכללת המלחמה של הצי ובוגר המכללה למטה של הכוחות המשולבים.

לאחר פרישתו מהצי הצטרף לחברת לוקהיד מרטין, שימש סגן נשיא לתכנון אסטרטגי, סגן נשיא לתוכנית ה-F-35 ומינואר 2025 מכהן כסגן נשיא וכמנהל הכללי של סדנת הבואשים.

## קישורים חיצוניים

* ביוגרפיה באתר הצי

## הערות שוליים

קטגוריה:אמריקאים ילידי פלורידה
קטגוריה:אדמירלים בצי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי מכללת המלחמה של הצי
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:מעוטרי מדליית השירות המצוין של הצי
קטגוריה:עובדי לוקהיד מרטין
קטגוריה:אמריקאים שנולדו ב-1960
עונת 1926/1927 בפוטבול ליג

**עונת 1926/1927** הייתה העונה ה-35 של הפוטבול ליג שהיא הייתה הליגה האנגלית הבכירה בכדורגל. העונה החלה ב-28 באוגוסט 1926 והסתיימה ב-7 במאי 1927. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. ונסדיי ודרבי קאונטי היו הקבוצות שעלו מליגת משנה.  

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ניוקאסל יונייטד זכתה באליפות בפעם הרביעית בתולדות המועדון.  

בסוף העונה לליגת משנה ירדו לידס יונייטד ווסט ברומיץ' אלביון. במקומן לליגה הבכירה עלו מידלסברו ופורטסמות' (בפעם הראשונה בתולדות המועדון).

## כדורגלנים מצטיינים
ג'ימי טרוטר מונסדיי כבש 37 שערים וזכה בתואר מלך השערים.    
 
## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1926
קטגוריה:תחרויות כדורגל ב-1927
קטגוריה:עונות בפוטבול ליג
קטגוריה:1926 בממלכה המאוחדת
הסכם גג

"**הסכם גג**" הוא הסכם שנערך בין מדינת ישראל, רשות מקרקעי ישראל, משרד האוצר ומשרד הבינוי והשיכון לבין רשויות מקומיות, על מנת להגדיל את היצע הדירות.

ההסכם מאפשר הקמת שכונות חדשות בנות אלפי יחידות דיור בתחום הרשויות המקומיות איתן נחתם ההסכם. במסגרת ההסכם מתחייבת המדינה בפני הרשות המקומית להעמיד קדם-מימון להקמה של מבני ציבור, מוסדות חינוך ותשתיות, עוד טרם שיווק הפרויקט. הרשות המקומית מתחייבת להעניק ליזמים היתר בנייה תוך 90 ימים. במסגרת ההסכם, נקבע לוח זמנים מוגדר לקידום הפרויקט.

מודל הסכמי הגג היה בשימוש עד לשנות ה-90, בעקבות גלי העלייה ממדינות ברית המועצות לשעבר. המודל חודש בשנת 2013, כאשר נחתם ההסכם הראשון עם עיריית קריית גת, לצורך הקמת שכונת "כרמי גת", בה אמורות היו להיבנות כ-7,000 יחידות דיור. נכון לחודש אפריל 2017, נחתמו הסכמים עם 14 רשויות מקומיות, לצורך בניית כ-160 אלף יחידות דיור. חלק מן הדירות בשכונות החדשות ייבנו במסגרת מודל "מחיר למשתכן".

התוכנית נתקלה בקשיים. בקריית גת חל עיכוב בהוצאת היתרי הבנייה ופיתוח התשתיות בשכונה החדשה. בראש העין נוצרו קשיים במימוש ההסכם. לטענת תושבים בראש העין, בשכונות חדשות שאוכלסו לא נבנו תשתיות ראויות, ובכך לא מילאה המדינה את חלקה, לו התחייבה בהסכם.
בספטמבר 2021 נחתם לראשונה הסכם גג ביישוב ערבי. במסגרת הסכם ייבנו באום אל-פחם כ-15000 דירות חדשות, לצד שטחי תעסוקה ומסחר.

## קישורים חיצוניים
*הסכמי הגג, באתר רשות מקרקעי ישראל
* הסכמי גג של משרד הבינוי והשיכון, באתר משרד הבינוי והשיכון
* 
* 

## הערות שוליים

קטגוריה:ישראל: תכנון ובנייה
קטגוריה:ישראל: דיור
פייטרו ורכובוד

**פייטרו ורכובוד ** (באיטלקית: ** Pietro Vierchowod**; נולד ב-23 ביולי 1956) הוא כדורגלן עבר איטלקי ממוצא אוקראיני. שיחק בעמדות מגן בקבוצת סמפדוריה, יובנטוס ובנבחרת איטליה. מאז פרישתו ממשחק פעיל אימן קבוצות מהליגות הנמוכות באיטליה.

## ביוגרפיה
פייטרו ורכובוד נולד בעיירה קלצ'ינטה שבנפת ברגמו בצפון איטליה. אביו, איוואן ורכובוד, היה אוקראיני יליד העיר סטרובילסק. במהלך מלחמת העולם השנייה הוא שירת בצבא האדום ונפל בשבי. היה אסיר במחנה שבויים בשטח איטליה. לאחר המלחמה השתקע באיטליה. 

פייטרו ורכובוד החל ללמוד כדורגל בקבוצת הילדים של מועדון רומאנזה, משם המשיך לקבוצת הנוער. בשנת 1976 חתם בקבוצת קומו ששיחקה בסרייה ב'. בשנת 1981 עבר ורכובוד לפיורנטינה למשך עונה אחת ובעונה הבאה הוא שיחק ברומא (עמה זכה באליפות סרייה א').

## תארים
* מקום ראשון במונדיאל 1982
* מקום שלישי במונדיאל 1990
* מקום ראשון בליגת האלופות : 1996
*גביע אירופה למחזיקות הגביע: 1990
*אליפות איטליה: 1983, 1991
*קופה איטליה: 1985, 1988, 1989, 1994

## קישורים חיצוניים

קטגוריה:מגני כדורגל איטלקים
קטגוריה:כדורגלני רומא
קטגוריה:כדורגלני יובנטוס
קטגוריה:כדורגלני פיורנטינה
קטגוריה:כדורגלני סמפדוריה
קטגוריה:כדורגלני מילאן
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:מאמני כדורגל איטלקים
קטגוריה:כדורגלני קומו
קטגוריה:כדורגלני פיאצ'נצה
קטגוריה:מאמני פיורנטינה
קטגוריה:מאמני קטניה
קטגוריה:מאמני בודפשט הונבד
קטגוריה:כדורגלני מונדיאל 1982
קטגוריה:כדורגלנים באולימפיאדת לוס אנג'לס (1984)
קטגוריה:כדורגלני מונדיאל 1986
קטגוריה:כדורגלני מונדיאל 1990
קטגוריה:איטלקים שנולדו ב-1959
זבודה בת פדיה

[250px|ממוזער|שמאל|[חורבת רומא בבקעת נטופה בגליל התחתון המזוהה על ידי כמה מהחוקרים עם מקום מוצאה של זבודה בת פדיה]]
**זְבוּדָּה בַת-פְּדָיָה** (כתיב: זבידה) היא דמות מקראית הנזכרת בספר מלכים, אימו של יהויקים, מלך יהודה בסוף המאה ה-7 לפנה"ס. פירוש שמה הוא מתנה.

זבודה הייתה אחת ממספר נשותיו של המלך יאשיהו, מלך יהודה במחצית השנייה של המאה ה-7 לפנה"ס, שכן ליאשיהו היו גם בנים מחמוטל בת ירמיהו. בסיפור גלות יהויכין (597 לפנה"ס) בספר מלכים, מוזכרים "נשי המלך" כך שניתן ללמוד כי למלך יהודה באותה תקופה היה הרמון נשים.

ייתכן כי בניו של יאשיהו משתי נשותיו: זבודה וחמוטל, מייצגים שתי תפישות מדיניות: הפרו-בבלית, אשר אותה מייצג יהואחז בנה של חמוטל בת ירמיה, שהודח על ידי פרעה נכה, ותפישה פרו-מצרית, אשר אותה מייצג יהויקים בן זבודה שהומלך על ידו, ולכן יש הסוברים כי זאת הסיבה לבחירתו של נבוכדנצר בצדקיהו.

מוצאה של זבודה הוא מהעיר רומה. ישנם המזהים עיר זאת בחורבת רומא באזור בקעת בית נטופה.. בהתאם לכך מועלית ההשערה שזבודה נישאה ליאשיהו, בנישואים פוליטיים, שנועדו לחזק את הקשרים הפוליטיים עם שבטי הצפון. מוצאה הגלילי של זבודה, שלא משבט יהודה, על פי פרשנות זאת, מובא כהסבר לכך שלאחר מותו של יאשיהו, "עם הארץ" בחרו להמליך את יהואחז, בנה של חמוטל בת ירמיהו במקומו, אף על פי שהיה צעיר מיהויקים, בנה של זבודה.

חיים אריה גינזברג העדיף לזהות את רומה עם דומה בדרום יהודה. ישנם המזהים את רומה עם אחד המקומות בשם "רמה" בעקבות תרגום השבעים.

## קישורים חיצוניים
* גליה סמו, הגבירה במקרא ובמזרח הקדום, אתר מקראנט

## הערות שוליים

קטגוריה:נשות מלכי יהודה
קטגוריה:יהודי המאה השביעית לפנה"ס
רנו 10

**רנו 10** היא מכונית משפחתית קטנה, בעלת 4 דלתות, מתוצרת יצרנית הרכב הצרפתית **[[רנו]]** אשר יוצרה בין השנים 1965–1971. דגם "רנו 10" התבסס על דגם רנו R8, והחליף את דגם הדופין. 

במהלך שנות הייצור, יוצרו כ-690,000 יחידות.

מנועי דגם ה"רנו 10" הורכבו ברישיון בדגמי דאף 66 ההולנדית (מנועי 1,289 סמ"ק).

ממוזער|290px|רנו 10, שנת 1969

## תמונות

קובץ:1969 Renault 10 sedan (2015-11-11) 02.jpg|רנו 10, שנת 1969
קובץ:1969 Renault 10 S sedan (19290401153).jpg|רנו 10, שנת 1969
קובץ:Renault 10 - 1100 - Flickr - mick - Lumix.jpg| רנו 10, מנוע 1,100
קובץ:Renault R 10 Major 2009.jpg| רנו 10 דגם Major


## קישורים חיצוניים

* רנו 10 מייג'ור  (4:44 דקות) יו-טיוב

קטגוריה:מכוניות משפחתיות
קטגוריה:מכוניות מנוע אחורי
10
קטגוריה:דגמי מכוניות שהושקו ב-1965
קטגוריה:מכוניות צרפתיות
קטגוריה:כלי רכב המורכבים בבולגריה
ראובן וירובניק

**ראובן וירובניק** (12 בינואר 1949 - 15 באפריל 2017) היה שופט כדורסל  ישראלי, ששפט גם במשחקי כדורסל באירופה. כיהן כיו"ר איגוד השופטים ויו"ר הוועדה המקצועית של איגוד השופטים.

## ביוגרפיה
במהלך קריירת השיפוט שפט במספר משחקי כדורסל בעלי חשיבות רבה, בהם:
* ב-16 באפריל 1992 שפט בגמר גביע אירופה לאלופות בכדורסל, בין פרטיזן בלגרד לחובנטוד בדלונה באבדי איפקצ'י ארנה באיסטנבול לעיני 9,500 צופים.
* שפט במשחק הגמר של הפיינל פור בפריז ב-1996, בין פנאתינייקוס לברצלונה.
* שפט בגמר אליפות העולם ב-1998 בין רוסיה ליוגוסלביה.

במקביל לקריית השיפוט עבד בחברת אל על במשך 44 שנים.
בשנת 1999 מונה לסמנכ"ל משאבי אנוש, תפקיד ממנו פרש בפברואר 2014.

נפטר ב-15 באפריל 2017 בגיל 68 לאחר מאבק במחלה קשה. הובא למנוחות בבית העלמין סגולה שבפתח תקווה. בהלווייתו השתתפו חברת הכנסת איילת נחמיאס-ורבין, שעבדה עמו באל על, פיני גרשון, אריק שיבק, ארז אדלשטיין ועמיתים נוספים מעולם הכדורסל.

## הערות שוליים

קטגוריה:שופטי כדורסל ישראלים
קטגוריה:עובדי אל על
קטגוריה:אישים הקבורים בבית הקברות סגולה
קטגוריה:ישראלים שנולדו ב-1949
קטגוריה:ישראלים שנפטרו ב-2017
רנו 3

**רנו 3** (בצרפתית: **Renault 3**) היא מכונית סופר מיני, 5 דלתות, האצ'בק, מתוצרת יצרנית הרכב ההצרפתית **[[רנו]]** אשר יוצרה בין השנים 1961-1962.

רנו 3 היא למעשה גרסה זולה של דגם רנו 4.

סך הכול יוצרו 2,526 יחידות רנו 3.

## תמונות

RenaultR3.jpg| רנו 3
1961-1962 Renault 3 (8556547377).jpg| רנו 3


## קישורים חיצוניים

## הערות שוליים

קטגוריה:מכוניות סופרמיני
3
קטגוריה:דגמי מכוניות שהושקו ב-1961
קטגוריה:מכוניות צרפתיות
קטגוריה:כלי רכב המורכבים בבולגריה
איריס האן

**איריס האן** (נולדה בשנת 1967) היא מתכננת סביבתית, עורכת דין ומנכ"לית לשעבר של החברה להגנת הטבע. האישה הראשונה שכיהנה בתפקיד זה.

## ביוגרפיה
איריס האן למדה בבית ספר התיכון פלך בירושלים, בית הספר הדתי-פמיניסטי הראשון בישראל. בשירותה הצבאי הייתה מורה חיילת. בוגרת תואר ראשון במדעי החקלאות מהאוניברסיטה העברית בירושלים (בשנת 1991), במשפטים מהמרכז הבינתחומי הרצליה (2009) ומוסמכת בתכנון ערים ואזורים מהטכניון (2002). התזה שלה, בהנחיית רחל אלתרמן, עסקה בזכויות במקרקעין והכושר לשמר שטחים פתוחים בישראל. השתיים פרסמו בשנת 2004 מחקר במסגרת קרן קיימת לישראל והמרכז לחקר העיר והאזור בטכניון בשם: "הכלים לשמירה על שטחים פתוחים: מה ניתן ללמוד ממדינות אחרות וליישם בישראל?".

בשנים 1986–1996 הועסקה בחברה להגנת הטבע כמדריכה בבית ספר שדה שקמים ורכזת חוגי טבע והעשרה בבית ספר שדה מעגן מיכאל. בין השנים 1997–2012 הייתה מתכננת אגף שימור סביבה וטבע בחברה להגנת הטבע ומנהלת תחום תכנון ומחקר במכון דש"א. בשנים 2012–2013 שימשה כממלאת מקום ראש אגף תכנון ב. עסקה בגיבוש תוכניות מתאר ובייעוץ סביבתי. בין השנים 2014–2016 והייתה יועצת עצמאית בתחום התכנון הסביבתי ויועצת סביבתית לתוכניות מתאר ומסמכי מדיניות. החל מספטמבר 2016 ועד 2023 שימשה כמנכ"לית החברה להגנת הטבע.

מרצה בתחום תכנון סביבתי, תכנון מרחב ימי ומדיניות סביבתית באוניברסיטה העברית, באוניברסיטת חיפה, בטכניון וב. מתמחה בתכנון והבנייה והיא מרבה לכתוב בנושא.

לקראת הבחירות לכנסת ה-18 נבחרה למקום השלישי ב והצובה במקום ה-5 ברשימה המשותפת עם מפלגת מימד. הרשימה לא נבחרה לכנסת.

## חיים אישיים
האן גרושה ואם לשלושה. מתגוררת בחיפה.

## פרסים והוקרה
* נבחרה על ידי מגזין דה מרקר כאחת מהאנשים המשפיעים ביותר על תחום הסביבה בישראל (2007)
* קיבלה את אות התכנון מאיגוד המתכננים בישראל (2017)
*נבחרה על ידי מגזין דה מרקר מקום 40 מתוך רשימת 100 האנשים המשפיעים בישראל (2018)

## לקריאה נוספת
* הערך "איריס האן" בשי חורב, **לקסיקון החיפאים, אישים ודמויות בחיפה**, דוכיפת הוצאה לאור, 2018, עמ' 131

## קישורים חיצוניים

* איריס האן, באתר אקו-ויקי
* איריס האן, באתר סופרסונס
* 
* 
* 
* 
* 
* 
* יעל דראל, איריס האן מנכ"לית החברה להגנת הטבע, באתר TheMarker, ספטמבר 2018
* 

### מאמרים וכתבות שפרסמה
* כתבות של איריס האן, באתר דה מרקר, בין השנים 2006–2012
* הציונות הירוקה – ציונות 2008, באתר מכון דש"א
* עיר לכל מגזר , באתר צו פיוס, 25 באוקטובר 2010
* לעצור את הרפורמה! הרפורמה בחוק התכנון והבנייה מאיימת על השטחים הפתוחים, באתר ארכיג'וב, מאי 2012
* 

## הערות שוליים

קטגוריה:מנכ"ליות ישראליות
קטגוריה:מנכ"לים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מומחים לאיכות הסביבה
קטגוריה:פעילות איכות הסביבה ישראליות
קטגוריה:עורכות דין חברתיות ישראליות
קטגוריה:עורכי דין חברתיים ישראלים
קטגוריה:מתכננות ערים ישראליות
קטגוריה:חיפה: אישים
קטגוריה:בוגרות בית הספר פלך
קטגוריה:פעילות פוליטיות ישראליות
קטגוריה:מנהלות ישראליות
קטגוריה:ישראליות זוכות פרסים: מדע וטכנולוגיה
קטגוריה:פעילות התנועה הירוקה
קטגוריה:ערכים שנערכו במסגרת מיזם ויקי נשים
קטגוריה:חברי המועצה לשימור אתרי מורשת בישראל
קטגוריה:יוצאות בשאלה
קטגוריה:בוגרות המרכז הבינתחומי הרצליה: משפטים
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1967
קטגוריה:ישראלים שנולדו ב-1967